ddrg/super_eurlex huggingface dataset:
—

ottaa huomioon komission tiedonannon "Palvelujen sisämarkkinat toimivammiksi – palveludirektiivin mukaisen keskinäisen arvioinnin tulokset ja tarvittavat jatkotoimet" (KOM(2011)0020) ja siihen liittyvän komission yksiköiden valmisteluasiakirjan "On the process of mutual evaluation of the Services Directive" (SEC(2011)0102),
J.

ottaa huomioon, että suuri joukko opposition aktivisteja, kuten aikaisempia presidenttiehdokkaita, toimittajia ja ihmisoikeuksien puolustajia, pidätettiin, koska he osallistuivat rauhanomaisiin vaalien jälkeisiin mielenosoituksiin 19. joulukuuta 2010 Minskissä, ja heitä syytettiin "laajojen rauhattomuuksien järjestämisestä" ja heille on annettu perusteettoman ankaria tuomioita, joiden pituus on ollut jopa seitsemän vuotta, ja sijoitettu korkean tai keskitason turvaluokituksen vankiloihin; ottaa huomioon, että joitakin heistä on raporttien mukaan kidutettu fyysisesti ja psyykkisesti eivätkä he ole saaneet asianmukaista oikeudellista apua ja sairaanhoitoa tai heidät on palautettu vankilaan suurten leikkausten jälkeen ilman asianmukaista lääketieteellistä kuntoutusta;
C.

ottaa huomioon, että ahmadimuslimien oppien levityskiellon tultua voimaan vuonna 2008 Indonesian uskontoasioiden ministeri on toistuvasti vaatinut Ahmadiyya-muslimiyhteisön kieltämistä kokonaan ja että näin on jo tehty kolmessa provinssissa: Länsi-Jaavassa, Etelä-Sulawesissa ja Länsi-Sumatrassa; toteaa, että 6. helmikuuta 2011 ainakin 1 500:n vahvuinen väkijoukko hyökkäsi 20 ahmadimuslimin kimppuun Bantenin provinssissa sijaitsevassa Cikeusikissa niin, että kolme heistä kuoli ja useita loukkaantui vakavasti, ja että Indonesian presidentti on tuominnut tapauksen ja vaatinut sen tutkimista,
—

ottaa huomioon Euroopan komission ympäristöasioiden pääosaston tutkimuksen "The links between the environment and competitiveness" (7),
11.

vahvistaa jälleen, että alueiden välinen yhteistyö (ohjelmalohko C) on tärkeä, mutta pitää valitettavana, ettei siihen myönnetä riittävästi resursseja; ehdottaakin, että EU:n suurinta mahdollista yhteisrahoitusosuutta tässä ohjelmalohkossa tarkastellaan uudelleen ja että kiinnitetään huomiota myös sen mahdollisuuksiin toimia kannustimena "kilpailukykyä ja työllisyyttä koskevan" tavoitteen piiriin kuuluvilta alueilta tuleville osanottajille, jotta ohjelmalohkon C hankkeiden määrää voidaan kasvattaa; kehottaa laajentamaan yhteistyöaihepiirejä ja sisällyttämään niihin toimintaohjelmien hallinto- ja johtamistavan ja alueiden kehittämisen;
37.

on selkeästi sitä mieltä, että tavoitetta 3 (Euroopan alueellinen yhteistyö) koskevia toimia on vauhditettava EU:n kaikilla sisärajoilla ja sen kolmea ulottuvuutta (rajatylittävä, alueiden välinen, ylikansallinen) on vahvistettava, ja vaatii rakennerahasto-osuuden korottamista seitsemään prosenttiin; edellyttää, että varojen kohdentamisen kuhunkin alueellisen yhteistyön ohjelmaan on perustuttava yhdenmukaistettuihin kriteereihin, jotta se vastaisi strategisella ja kokonaisvaltaisella tavalla kunkin alueen ja maantieteellisen alueen tarpeita ja erityispiirteitä; korostaa raja-alueiden merkitystä Eurooppa 2020 -tavoitteiden saavuttamisen kannalta; katsoo, että Euroopan laajuisten verkkojen, erityisesti liikenne- ja energiaverkkojen ja rajatylittävän infrastruktuurin yhteen sovittamista on parannettava ja että verkkojen tukea on lisättävä eurooppalaisten painopisteiden mukaisesti, ja vaatii vastaavaa lisätukea kaikille raja-alueille; vaatii yksinkertaistamaan tavoite 3 -ohjelmia ohjaavia täytäntöönpanosääntöjä suhteellisuusperiaatteen mukaisesti sekä kehittämään yhteiset tukikelpoisuussäännöt, joita näiden ohjelmien tehostaminen ja näkyvyyden lisääminen edellyttää; painottaa paikallisten päättäjien sitouttamisen tärkeyttä, sillä vain siten voidaan taata ohjelmien elinvoimaisuus;
32.

toteaa, että maahanmuutto on ala, jossa kehityspolitiikan johdonmukaisuus on asetettava etusijalle sellaisiin maahanmuuttoa koskeviin EU:n lyhyen aikavälin toimiin nähden, joilla pyritään ensisijaisesti torjumaan laitonta maahanmuuttoa; korostaa, että maahanmuuttoon liittyviä kehitysapuvaroja ei pidä käyttää rajavalvonnan tehostamiseen ja laittoman maahanmuuton torjumiseen; vaatii, että kaikkien tulevien muuttoliikettä koskevien aihekohtaisten ohjelmien on oltava täysin EU:n kehitystavoitteiden mukaisia ja että tämän ohjelman nojalla myönnetyn perusrahoituksen on täytettävä virallisen kehitysavun kelpoisuuskriteerit; korostaa erityisesti, että etelän sisäistä muuttoa käsittelevät hankkeet pitäisi asettaa etusijalle aihekohtaisessa ohjelmassa;
1.

toteaa, että Euroopan unioni on sääntöihin perustuvan kansainvälisen ohjausjärjestelmän malliesimerkki, koska sillä on mekanismit yhteisymmärryksen aikaansaamiseksi ja yhteiseen toimintaan ryhtymiseksi; korostaa siksi, että EU:n on toimittava yhteistyössä johtavien alueellisten voimien kanssa ja osaltaan aktiivisesti rakennettava ja parannettava kansainvälistä toimintaympäristöä, jossa Euroopan unioni voi edistää arvojaan ja etujaan, kuten perustamissopimuksessa määrätään, erityisesti niillä aloilla, joilla sillä on yksinomaista tai jaettua toimivaltaa; katsoo, että Euroopan unionin pyrkiessä tehokkaaksi maailmanlaajuiseksi toimijaksi ja puolustaessa asemaansa – mikä on sille välttämätöntä – sen on vahvistettava kansainvälistä koordinointia voidakseen esiintyä yhtenäisenä ja siltä vaaditaan kykyä muokata monenvälistä yhteistyötä ja johtaa yhteistä toimintaa kansainvälisiin haasteisiin vastattaessa, erityisesti niihin, jotka perustuvat suojeluvelvollisuuteen ja tarpeeseen parantaa inhimillistä turvallisuutta maailmanlaajuisen turvallisuuden saavuttamiseksi;
4.

korostaa, että kaikilla nuorisoaloitteilla on pyrittävä opastamaan nuoria siten, että he sopeutuvat hyvin yhteiskuntaan, ja valmistamaan heitä jatkuvasti tulevaisuuden Eurooppaa varten, mikä tarkoittaa myös sitä, että heille on tarjottava mahdollisuuksia osallistua yhteiskunnalliseen toimintaan ja yhteiskunnan muokkaamiseen ja että kaikille nuorille on annettava mahdollisuus hyötyä nykyaikaisen, kilpailukykyisen, osallistavan ja kestävän yhteiskunnan vaatimuksiin vastaamista korostavan perus- ja korkeakoulutuksen, arkioppimisen sekä ammatti- ja jatkokoulutuksen eduista, jotta heidän on helpompi päästä työmarkkinoille;
7.

muistuttaa, että terve poliittinen kulttuuri on demokratian perusta; kehottaa oppositiopuolueita lopettamaan kansallisen parlamentin boikotoinnin ja jatkamaan poliittista vuoropuhelua instituutioiden sisällä; katsoo, että hallituksen ja opposition vastuulla on varmistaa, että kaikista maassa jäljellä olevista haasteista aletaan välittömästi käydä avointa vuoropuhelua; korostaa, että poliittinen epävakaus voi vaikuttaa maan EU:hun yhdentymisprosessiin, jonka pitäisi olla yhteiskunnan kaikkien osatekijöiden yhteinen ensisijainen tavoite; pitää myönteisenä, että parlamentin työjärjestystä on muutettu niin, että oppositiolla on paremmat mahdollisuudet osallistua sen työskentelyyn; on kuitenkin huolestunut siitä, että hallitus ja oppositiopuolueet eivät keskustele riittävästi keskenään ja että maassa vallitsee epäluottamuksen ja vastakkainasettelun yleinen ilmapiiri; kehottaa molempia osapuolia edistämään luottamuksen ilmapiiriä ja osoittamaan voimakasta sitoutumista parlamentin uuden työjärjestyksen noudattamiseen poliittisen vuoropuhelun sekä rakentavan yhteistyön vahvistamiseksi lainsäädäntötyössä ja parlamentin harjoittamassa hallituksen toimien valvonnassa;
—

ottaa huomioon Amnesty Internationalin 2. helmikuuta 2011 päivätyn raportin ”Security, Peace and Order? Violations in the wake of elections in Belarus”,
66.

panee tyytyväisenä merkille komission tukeman julkista diplomatiaa ja tiedotustoimintaa koskevan Al-Jisr-hankkeen, joka on osoittautunut erittäin hyödylliseksi; kannustaa tässä mielessä unionin korkean edustajan / komission varapuheenjohtajan yksiköitä harkitsemaan julkisen diplomaattisen toiminnan laajentamista alueella, jossa unionia ei edelleenkään ymmärretä selvästi ja jossa keinoja tämän puutteen korjaamiseksi on kovin vähän; korostaa, että on kehitettävä parempi tiedotusstrategia, jonka osana on oltava EU:n politiikan ja kantojen selittäminen arabiaksi, jotta saavutetaan laajempi yleisö alueella;
I.

ottaa huomioon, että viimeaikainen hintavaihtelu on aiheuttanut vakavaa huolta Euroopan ja maailman elintarvikeketjujen toiminnasta; katsoo, että komission tiedonannossa ”Toimivampi elintarvikeketju Eurooppaan” (KOM(2009)0591) tunnistetaan elintarvikeketjun vakavat ongelmat – kuten ostajan valta-aseman väärinkäyttö, hyvän kauppatavan vastaiset sopimuskäytännöt (maksun viivästyminen mukaan luettuna), sopimusten yksipuolinen muuttaminen, neuvotteluihin pääsemiseksi vaadittavat etukäteismaksut, rajoitettu markkinoillepääsy, hinnoittelua koskevien tietojen puute ja voittomarginaalien jakautuminen koko elintarvikeketjussa – jotka liittyvät läheisesti entistä suurempaan keskittymiseen tuotantopanos-, tukkumyynti- ja vähittäismyyntialoilla; katsoo, että elintarvikkeiden hintojen ja niiden kehityksen analysoinnissa on otettava huomioon koko tarjontaketju; katsoo, että elintarvikeala on hajautunut ja tarjontaketju pitkä ja hyvin monimutkainen ja siinä on monia välikäsiä,
—

ottaa huomioon komission toimeksiannosta laaditun kertomuksen ”Geographical Indications and TRIPs: 10 Years Later. A roadmap for EU GI holders to get protection in other WTO Members” (Maantieteelliset merkinnät ja TRIPS: 10 vuotta myöhemmin. Etenemissuunnitelma EU:n maantieteellisten merkintöjen haltijoille suojan saamiseksi muissa WTO:n jäsenvaltioissa),
F.

ottaa huomioon, että Euroopan parlamentin, neuvoston ja komission asiakirjojen saamisesta yleisön tutustuttavaksi annetun asetuksen (EY) N:o 1049/2001 (4) 1 artiklan a alakohdassa säädetään, että asetuksen tarkoituksena on taata mahdollisimman laaja oikeus tutustua neuvoston, Euroopan parlamentin ja komission asiakirjoihin; ottaa huomioon, että Euroopan unionin tuomioistuimen vakiintuneen oikeuskäytännön mukaan jokaista poikkeusta tästä periaatteesta on tulkittava tiukasti,
H.

ottaa huomioon, että Zimbabwen järkyttävä humanitaarinen, poliittinen ja taloudellinen tilanne huononee koko ajan ja miljoonia zimbabwelaisia uhkaa jatkuvasti nälkiintyminen ja he elävät elintarvikeavun varassa; ottaa huomioon, että tämä tapahtuu maassa, jossa on maailman neljänneksi korkein hivin esiintyvyys, polttoaineista on puutetta ja lapsikuolleisuus on lisääntynyt merkittävästi,
—

ottaa huomioon 11. ja 12. joulukuuta 2008 kokoontuneen Eurooppa-neuvoston puheenjohtajavaltion päätelmät, joissa tuetaan neuvoston pääsihteerin / EU:n yhteisen ulko- ja turvallisuuspolitiikan (YUTP) korkean edustajan selvitystä Euroopan turvallisuusstrategian täytäntöönpanosta (Report on the Implementation of the European Security Strategy – Providing Security in a Changing World),
C.

ottaa huomioon, että komission tuoreimpien ennusteiden (2009–2011) perusteella tilanne työmarkkinoilla pysyy epäsuotuisana ja EU:n työttömyysaste nousee 10,25 prosenttiin ja työpaikat vähenevät 2,25 prosenttia vuonna 2009 ja 1,25 prosenttia vuonna 2010, mikä myös lisää sosiaalisia eroja jäsenvaltioissa; ottaa huomioon, että EU:n alueiden kannalta ratkaisevilla aloilla a) uudet tilaukset lisääntyvät, luottamus kasvaa ja EU:n teollisuuden kokonaisnäkymät paranevat, joskin tuotantoaste on 20 prosenttia alhaisempi kuin vuoden 2008 alussa, b) rakennusalalla toiminnan vähentyminen jatkuu ja c) pk-yrityksillä on edelleen vaikeuksia saada mikroluottoja ja -rahoitusta,
L.

huomauttaa, että tekijänoikeuden suojaaman aineiston luvaton lataaminen verkkoon on selvä immateriaalioikeuksien loukkaus ja se on kielletty Maailman henkisen omaisuuden järjestön (WIPO) tekijänoikeussopimuksessa ja esitys- ja äänitesopimuksessa, jotka Euroopan unioni on allekirjoittanut,
27.

on tyytyväinen vähemmistöjen suojelussa saavutettuun edistykseen ja siihen, että vähemmistöjen suojelua koskeva institutionaalinen ja lainsäädäntökehys on suurelta osin käytössä; panee kuitenkin merkille, että syrjintä on Albaniassa edelleen ongelma, erityisesti syrjinnälle erityisen alttiiden ihmisten osalta ja kun on kyse sukupuoli-identiteettiin ja seksuaalisen suuntautumiseen perustuvasta syrjinnästä, ja että on tehtävä enemmän syrjinnän torjumiseksi myös tietoisuutta lisäämällä; panee tässä yhteydessä huolestuneena merkille äskettäiset homovastaiset mielenosoitukset Albaniassa; korostaa, että tarvitaan lisätoimia vähemmistöjä koskevien Eurooppa-kumppanuuden ensisijaisten tavoitteiden täyttämiseksi ja että on edistettävä erityisesti vähemmistökielten käyttöä, tarjottava opetusta vähemmistökielillä ja kohdeltava syrjimättä kaikkia vähemmistöjä;
O.

ottaa huomioon, että yhä useammat rauhanomaiset kansalaisoikeuksien puolustajat, kuten ihmisoikeuksia puolustavien lehtimiesten komitean (Committee of Human Rights Reporters, CHRR) jäsen Shiva Nazar Ahari, joka on ollut pidätettynä 20. joulukuuta 2009 lähtien ja jonka oikeudenkäynti pidetään lähiaikoina, on asetettu ”moharabeh”-syytteeseen (syyte sodasta Jumalaa vastaan), josta voidaan määrätä kuolemantuomio,
7.

korostaa, että julkisen talouden pitkän aikavälin kestävyys on vakauden ja kasvun kannalta ratkaisevan tärkeä tekijä; pitää myönteisenä komission ehdotuksia euroalueen hallinnon vahvistamisesta keskipitkällä ja pitkällä aikavälillä nykyisen valuuttakriisin toistumisen välttämiseksi ja on komission kansaa yhtä mieltä siitä, että vakaus- ja kasvusopimuksen yhteydessä on sovellettava tehokkaampia kannustin- ja seuraamusmekanismeja;
12.

on huolissaan Rooman perussäännön mukaisen järjestelmän vaikutuksista tuomioistuimen toimivaltaan kuuluvien rikosten uhreihin sekä niiden kohteena oleviin henkilöihin ja yhteisöihin; katsoo, että on olennaista varmistaa, että uhrit ja asianomaiset yhteisöt saavat tietoa tuomioistuimesta ja ymmärtävät sen työn, ja että uhrien oikeuksien ja etujen olisi oltava Rooman perussäännön sopimusvaltioille ensisijainen asia, sillä kansainvälinen rikostuomioistuin on oikeuslaitos, joka täydentää valtioiden ensisijaista tehtävää suojella uhreja yksitellen ja ryhminä sekä taata heille oikeussuojakeinot ja tosiasiallinen hyvitys; katsoo, että jäsenvaltioiden olisi — tehtävä aktiivisesti yhteistyötä, kun henkilöstä on annettu kansainvälisen rikostuomioistuimen pidätysmääräys, jotta voidaan helpottaa henkilön siirtämistä tuomioistuimen tuomittavaksi; — todettava, että kansainvälisen rikostuomioistuimen käytettävissä on innovatiivisia välineitä uhrien oikeussuojakeinojen toteuttamiseksi ja että näihin kuuluu uhrien mahdollisuus osallistua tuomioistuimen menettelyihin ja hakea hyvitystä, sekä otettava huomioon uhreja varten perustetun erityisrahaston täydentävä tehtävä hyvityksen ja muun avun, kuten todistajansuojan, tarjoamisessa; varmistettava, että uhrit ja heidän asianajajansa saavat asianmukaista oikeusapua ja -suojaa; — todettava, että tuomioistuin on tähän mennessä onnistunut tavoittamaan asianomaisia yhteisöjä, ja kannustettava sitä edelleen kehittämään tällaista toimintaa sekä korostettava tuomioistuimen kenttäoperaatioiden merkitystä sen vaikutusten lisäämisessä uhrien ja asianomaisten yhteisöjen keskuudessa; — kiinnitettävä erityistä huomiota perinteisesti syrjittyinä olleisiin ryhmiin, kuten lapsiin, naisiin ja alkuperäiskansoihin, jotta kansainvälisen rikosoikeuden avulla ei entisestään pahennettaisi niiden jo kokemaa vahinkoa ja stereotyypittelyä; — annettava huomattava rahoitusosuus uhreja varten perustettuun erityisrahastoon; — käytävä tarkistuskonferenssin aikana vuoropuhelua kansalaisyhteiskunnan kanssa, jotta sen näkemykset olisivat asianmukaisesti edustettuina, sekä osallistuttava Human Rights Networkin järjestämiin tapahtumiin People’s Space -foorumilla;
I.

ottaa huomioon, että ainoastaan Espanja ja muutama muu jäsenvaltio ovat onnistuneet lisäämään merkittävästi kuolleilta saatuja luovutuksia ja että kyseisen kasvun syyksi on todettu se, että näissä maissa on tehty tiettyjä käytännön järjestelyjä, joiden avulla on mahdollista kartoittaa mahdolliset luovuttajat ja maksimoida luovuttajiksi päätyvien vainajien määrä,
1.

katsoo, että Eurooppa-neuvoston ehdottama pöytäkirjan N:o 36 muutos on välitöntä seurausta Lissabonin sopimuksen uusista määräyksistä ja että näin ollen se on siirtymäkauden ratkaisu, jonka avulla kaikki lisäpaikkoja saavat jäsenvaltiot voivat nimetä jäsenet näille paikoille; antaa suostumuksensa sille, että parlamenttiin valitaan 18 uutta jäsentä vaalikauden 2009-2014 jäljellä olevaksi ajaksi; vaatii kuitenkin, että kaikkien 18:n pitäisi ryhtyä hoitamaan edustajantointaan parlamentissa samaan aikaan, jotta parlamentin tasapainoa kansalaisuuksien suhteen ei järkytettäisi; kehottaa jäsenvaltioita saattamaan vaalimenettelynsä päätökseen mahdollisimman pian ja käytännöllisesti;
9.

katsoo, että mallin olisi täytettävä seuraavat vähimmäisvaatimukset: a) PNR-tietoja voidaan käyttää ainoastaan lainvalvonta- ja turvallisuustarkoituksiin, kun kyseessä on järjestäytynyt ja vakava kansainvälinen rikollisuus tai rajat ylittävä terrorismi, terrorismin torjumisesta 13. kesäkuuta 2002 tehdyssä neuvoston puitepäätöksessä 2002/475/YOS (15) ja eurooppalaisesta pidätysmääräyksestä 13. kesäkuuta 2002 tehdyssä neuvoston puitepäätöksessä 2002/584/YOS vahvistettujen oikeudellisten määritelmien perusteella (16); b) lainvalvonta- ja turvallisuustarkoituksiin tapahtuvassa PNR-tietojen käytössä on noudatettava unionin tietosuojavaatimuksia, erityisesti käyttötarkoituksen rajoittamista, suhteellisuutta, oikeussuojakeinoja sekä kerättävien tietojen määrän ja säilytysajan rajoittamista; c) PNR-tietoja ei missään tilanteessa saa käyttää tietojen louhintaan tai profilointiin; lentokieltopäätöstä tai tutkinta- tai syyttämispäätöksiä ei koskaan saa tehdä yksinomaan tällaisten automaattisten hakujen tai tietokantojen selauksen perusteella; tietojen käyttö on rajattava tiettyihin rikoksiin tai uhkiin tapauskohtaisesti; d) kun EU-kansalaisten PNR-tietoja siirretään kolmansiin maihin, tällaisten siirtojen ehdoista on määrättävä sitovassa kansainvälisessä sopimuksessa, jotta voidaan taata EU:n kansalaisten ja yritysten oikeusvarmuus ja yhdenvertainen kohtelu; e) tietojen siirtämisessä edelleen vastaanottajamaasta kolmansiin maihin on noudatettava EU:n tietosuojavaatimuksia, mikä on osoitettava erityisellä tutkimuksella; tätä sovelletaan myös mahdolliseen tietojen siirtämiseen edelleen vastaanottajamaasta kolmansiin maihin; f) PNR-tietoja saa toimittaa vain tarjontamenetelmän mukaisesti; g) tulokset toimitetaan välittömästi EU:n ja jäsenvaltioiden toimivaltaisille viranomaisille;
I.

ottaa huomioon, että Meksiko kärsii väkivallan lisääntymisestä, joka johtuu pääasiassa huumeiden salakuljetuksesta erityisesti Yhdysvaltojen rajan tuntumassa ja on seurausta ensinnäkin siitä, että rikollisryhmät taistelevat keskenään saadakseen valvontaansa huumeiden tarjonnan – siis tuotannon ja kuljetuksen – Yhdysvaltojen valtaville markkinoille; katsoo, että toiseksi väkivallan lisääntyminen on seurausta vaikutuksista, joita Meksikon hallituksen hyökkäyksillä on sen pyrkiessä muuttamaan tilannetta,
4.

katsoo, että lainsäätäjän valitsemissa valvontamenetelmissä on noudatettava tiettyjä unionin lainsäädännön yleisiä periaatteita ja että erityisesti — niiden on oltava selkeitä ja helposti ymmärrettäviä — niissä on taattava oikeusvarmuus — niillä on annettava komissiolle mahdollisuus harjoittaa siirrettyä säädösvaltaa tehokkaasti ja — niillä on annettava lainsäätäjälle mahdollisuus seurata siirretyn säädösvallan käyttöä asianmukaisesti;
F.

ottaa huomioon, että CEDAW-yleissopimuksen allekirjoittamisesta, joka tapahtui 18. joulukuuta 1979, on kulunut 30 vuotta ja yleissopimuksen valinnaisen pöytäkirjan allekirjoittamisesta 10 vuotta – tämä pöytäkirja antaa CEDAW-komitealle valtuudet kuulla yksityishenkilöiden esittämiä oikeuksien loukkaamista koskevia valituksia; toteaa, että 186 maata on tähän mennessä ratifioinut CEDAW-yleissopimuksen ja näistä maista 98 on ratifioinut valinnaisen pöytäkirjan,
C.

ottaa huomioon, että satojatuhansia ihmisiä on joutunut siirtymään maan sisällä, mihin on syynä konflikti hallituksen ja Moron islamilaisen vapautusrintaman MILF:n sekä koko maassa edelleen aktiivisen New People's Army NPA:n välillä sekä sotilasoperaatiot Abu Sayyaf Groupin kaltaisia rikollisryhmiä vastaan Sulun ja Basilian saarimaakunnissa Mindanaon länsiosassa,
7.

pitää myönteisenä, että painopisteeksi on otettu Euroopan talouden ohjausjärjestelmän uudistaminen; varoittaa, että jollei EU pysty erityisesti euroalueella saamaan aikaan uskottavaa talouden ohjausjärjestelmää, jonka avulla voidaan taata terve finanssipolitiikka ja palauttaa kasvu, euron tulevaisuus on vaarassa; vaatii, että tällaisessa uudistuksessa on otettava täysimääräisesti huomioon parlamentin 20. lokakuuta 2010 antamassa päätöslauselmassa esitetyt kannanotot ja että siinä on asetettava tavoitteeksi Lissabonin sopimuksen 3 artiklaan sisältyvien unionin taloudellisten ja sosiaalisten tavoitteiden edistäminen;
katsoo, että on erityisen tärkeää, että EU pyrkii toden teolla torjumaan ihmiskauppaa, joka on jatkuvasti paheneva ongelma, että ihmiskauppaa on torjuttava niin EU:n sisällä kuin sen ulkopuolellakin ja että kaikkia toimenpide-ehdotuksia olisi analysoitava sukupuolinäkökohdat huomioon ottaen; katsoo, että EU:n ja jäsenvaltioiden olisi puututtava erityisesti ihmiskaupan uhrien tarjoamien palvelujen kysyntään ottamalla käyttöön seuraamuksia sekä toteuttamalla koulutustoimia ja valistuskampanjoita; toteaa, että koska valtaosa (YK:n tietojen mukaan 79 prosenttia) ihmiskauppaan liittyvästä rikollisuudesta on ihmiskauppaa seksuaalisiin tarkoituksiin, tällaisten palvelujen kysynnän ja ihmiskaupan välinen yhteys on tehtävä selväksi ja tunnustettava ja että ihmiskauppa vähenee, jos seksipalvelujen kysyntää saadaan vähennettyä;
3.

on yhä erittäin huolissaan humanitaarisen tilanteen heikentymisestä Kongon demokraattisen tasavallan itäosissa paikallisväestöön kohdistettujen hirmutöiden seurauksena, kuten on korostettu kahdessa hiljattain ilmestyneessä YK:n ihmisoikeusvaltuutetun raportissa; on huolissaan etenkin viimeaikaisista tiedoista, joiden mukaan Kongon armeijan sotilaat tappoivat ainakin 270 siviiliä Nyabiondon ja Pingan kaupungeissa Pohjois-Kivussa, sekä äskettäisistä taisteluista, jotka ajoivat 21 800 ihmistä kodeistaan lännempänä Dongossa ja sen ympäristössä; vahvistaa, että tarvitaan nopeaa toimintaa uuden humanitaarisen katastrofin estämiseksi;
3.

panee syvästi huolestuneena merkille, että tämä heti elintarvikekriisin ja polttoaineiden hintakriisin jälkeen puhjennut kriisi on jo aiheuttanut merkittäviä inhimillisiä kustannuksia ja vaikuttaa tuhoisasti köyhimpien maiden haavoittuvaan väestöön, kun työttömien määrän odotetaan lisääntyvän 23 miljoonalla, kun äärimmäisessä köyhyydessä elävien määrän odotetaan kasvavan jopa 90 miljoonalla pelkästään vuonna 2009, kun jopa 1,7 miljoonalle HIV-tartunnan saaneelle elintärkeä lääkehoito on uhattuna ja kun lapsikuolleisuuden odotetaan nousevan vuosittain 200 000–400 000 lapsella vuodesta 2009 vuoteen 2015, joka on kehitysmaiden vuosituhattavoitteiden tavoitevuosi;